CELEX: 32007R0526
Language: ro
Date: 2007-05-11 00:00:00
Title: Regulamentul (CE) nr. 526/2007 al Comisiei din 11 mai 2007 privind eliberarea licențelor de import în sectorul cărnii de vită și mânzat de calitate superioară, proaspătă, refrigerată sau congelată

12.5.2007   
            
            
               RO
            
            
               Jurnalul Oficial al Uniunii Europene
            
            
               L 123/21
            
         
      REGULAMENTUL (CE) NR. 526/2007 AL COMISIEI
   
   din 11 mai 2007
   privind eliberarea licențelor de import în sectorul cărnii de vită și mânzat de calitate superioară, proaspătă, refrigerată sau congelată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a piețelor în sectorul cărnii de vită și mânzat (1),
   având în vedere Regulamentul (CE) nr. 936/97 al Comisiei din 27 mai 1997 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (2),
   întrucât:
   
               (1)
            
            
               Regulamentul (CE) nr. 936/97 prevede la articolele 4 și 5 condițiile de depunere a cererilor și de eliberare a licențelor de import pentru carnea menționată la articolul 2 litera (f).
            
         
               (2)
            
            
               Articolul 2 litera (f) din Regulamentul (CE) nr. 936/97 stabilește la 11 500 t cantitatea de carne de vită și mânzat de calitate superioară, proaspătă, refrigerată sau congelată care corespunde descrierii definite în aceeași dispoziție și care poate fi importată în condiții speciale în perioada 1 iulie 2006-30 iunie 2007.
            
         
               (3)
            
            
               Trebuie reamintit faptul că licențele prevăzute de prezentul regulament nu pot fi utilizate pe parcursul întregii perioade de valabilitate decât sub rezerva dispozițiilor existente în domeniul veterinar,
            
         ADOPTĂ PREZENTUL REGULAMENT:
   Articolul 1
   (1)   Fiecare cerere de licență de import, depusă între 1 și 5 mai 2007 pentru carnea de vită și mânzat de calitate superioară, proaspătă, refrigerată sau congelată, menționată la articolul 2 litera (f) din Regulamentul (CE) nr. 936/97, este admisă integral.
   (2)   Cererile de licențe pot fi depuse, conform articolului 5 din Regulamentul (CE) nr. 936/97, în cursul primelor cinci zile ale lunii iunie 2007 pentru 9 751,474 t.
   Articolul 2
   Prezentul regulament intră în vigoare la 12 mai 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 mai 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 160, 26.6.1999, p. 21. Regulament, astfel cum a fost modificat ultima dată prin Regulamentul (CE) nr. 1913/2005 (JO L 307, 25.11.2005, p. 2).
   
      (2)  JO L 137, 28.5.1997, p. 10. Regulament, astfel cum a fost modificat ultima dată prin Regulamentul (CE) nr. 317/2007 (JO L 84, 24.3.2007, p. 4).